גוצ'ה ציציאשווילי

גוצ'ה ציציאשווילי (בגאורגית: გოჩა ციციაშვილი; נולד ב-7 בנובמבר 1973) הוא מתאבק ישראלי, אלוף העולם בהיאבקות בסגנון יווני-רומי עד משקל 85 ק"ג בשנת 2003.

ביוגרפיה 
ציציאשווילי נולד בגאורגיה הסובייטית (כיום גאורגיה) ועלה לישראל בשנת 1994, באותה השנה הוא זכה במדליית כסף באליפות אירופה שנערכה באתונה. שנה לאחר מכן, בשנת 1995, הוא זכה במדליית הכסף באליפות העולם באטלנטה ובמדליית ארד באליפות אירופה. בשנת 1996 הוא השתתף באולימפיאדת אטלנטה, והגיע למקום החמישי. באותה שנה קיבל גם מדליית ארד באליפות אירופה. ובשנת 1998 הוא זכה במקום הרביעי באליפות העולם. בשנת 2000 השתתף ציציאשווילי באולימפיאדת סידני, והגיע למקום השישי. אולם שלוש שנים לאחר מכן, בשנת 2003 הוא זכה במדליית הזהב באליפות העולם שנערכה בקרטיי שבצרפת.

לאולימפיאדת אתונה (2004) הגיע ציציאשווילי כאלוף העולם ולכן סומן כבעל סיכוי רב למדליה, אלא שגוצ'ה נכנע לאלוף אירופה דאז, אלכסיי מישין, 0:3, ולא הצליח להעפיל לשלב רבע הגמר. מיד לאחר מכן הוא הודיע על פרישה.

רבים ממשפחתו של ציציאשווילי הם מתאבקים: בן דודו יעקב מנשרוב, גיסו הנרי פפיאשווילי.

נכון ל-2008 משמש ציציאשווילי כמאמן נבחרת ישראל בהיאבקות.

קישורים חיצוניים 

 גוצ'ה ציציאשווילי - פרופיל וסטטיסטיקות, במסד הנתונים להיאבקות בינלאומית
 הקונגרס העולמי ליהודי גאורגיה מעניק מאה אלף שקל לגוצ'ה בגין זכייתו בתואר אלוף העולם

הערות שוליים 

מתאבקים בסגנון יווני-רומי
מתאבקים ישראלים
אלופי עולם ישראלים
אלופי עולם יהודים
ספורטאים אולימפיים ישראלים
משתתפים ישראלים באולימפיאדת אטלנטה (1996)
משתתפים ישראלים באולימפיאדת סידני (2000)
משתתפים ישראלים באולימפיאדת אתונה (2004)
מתאבקים באולימפיאדת אטלנטה (1996)
מתאבקים באולימפיאדת סידני (2000)
עולים בשנות ה-1990
ישראלים ילידי גאורגיה
ישראלים שנולדו ב-1973